แฟนหนูช่วยตัวเองทุกวัน วันละ1รอบบ้างวันละ2รอบบ้าง เเล้วพอนี่เราก็ลองมีอะไรกันแบบใส่ถุง พอทำเสร็จหนูก็ถามแฟนว่ารู้สึกอะไรบ้างมั้ยแฟนก็บอกว่าไม่รู้สึกเลย ทั้งๆที่ตรงนั้นหนูยังรู้สึกฟิตอยู่ ไม่แน่ใจว่าเป็นเพราะถุงยาง หรือว่าอะไร เลยลองเสิร์ชในกูเกิลดูหลายคนเจอปัญหาแบบนี้เเล้วบอกว่าเป็นโรคติดมือ คือแฟนหนูติดการช่วยตัวเองรึเปล่าคะ
สวัสดีค่ะ การที่ฝ่ายชายไม่รู้สึกมากนักขณะมีเพศสัมพันธ์นั้น อาจจะเกิดจาก สาเหตุทางกาย เช่น มีโรคประจำตัวเช่นการเจ็บป่วยเรื้อรัง โรคเบาหวาน โรคความดัน เคยมีเส้นเลือดตีบหรือแตกในสมอง ระบบประสาทบริเวณอุ้งเชิงกรานได้รับความเสียหาย การใช้ยาบางชนิด ทำให้ระบบประสาทที่ไปเลี้ยงอวัยวะเพศเสียไป หรือเป็นสาเหตุทางจิตใจเช่น การติดกับความรู้สึกเช่นการใช้มือกับอวัยวะเพศมากกว่า หรือเป็นความเครียด ความกังวลที่มารบกวนจิตใจซึ่งควรหาสาเหตุทางกายให้แน่ชัดก่อนว่าไม่มี ถ้าไม่มีความรู้สึกอะไรตอนมีเพศสัมพันธ์เลย จนรบกวนความสุขในการมีเพศสัมพันธ์ ควรไปพบแพทย์เพื่อตรวจประเมินเพิ่มเติม ส่วนเรื่องปัญหาทางจิตใจอาจจะต้องใช้เวลาพูดคุยและหาสาเหตุและค่อยๆปรับพฤติกรรมไปการดูแลตัวเองเบื้องต้น ปรับทัศนคติทางเพศ อาจพูดคุยเปิดใจกับผู้ที่มีเพศสัมพันธ์ด้วยและร่วมแก้ปัญหาไปด้วยกัน ดูแลสุขภาพทั่วไปเช่นออกกำลังกายสม่ำเสมอ พักผ่อนให้เพียงพอ ไม่ซื้อยาที่ช่วยกระตุ้นความรู้สึกทางเพศใดๆมาใช้เอง